జీశాట్-16
భారత కమ్యూనికేషన్ ఉపగ్రహాల వ్యవస్థలో జీశాట్-16 రూపంలో మరో కలికితురాయి చేరింది. డిసెంబరు 7, 2014న ఏరియెన్ రాకెట్ ద్వారా ఈ ఉపగ్రహాన్ని భారత అంతరిక్ష పరిశోధన సంస్థ (ఇస్రో) విజయవంతంగా ప్రయోగించింది. ఇప్పటి వరకు ఇస్రో నుంచి నింగికి చేరిన కమ్యూనికేషన్ ఉపగ్రహాల్లో జీశాట్ 16 బరువైంది. ఇంటర్నెట్, టీవీ, డీటీహెచ్ సేవలను మరింత విస్తరించడంలో ఇది దోహదపడుతుంది.
ఓషన్‌శాట్-2 ఉపగ్రహం
ఓషన్ శాట్-2 ఉపగ్రహాన్ని ఇస్రో తయారు చేసిన పిఎస్ఎల్‌వి-సీ14 అనే ఉపగ్రహప్రయోగ వాహకనౌక ద్వారా, ఆంధ్రప్రదేశ్, నెల్లూరు జిల్లా, శ్రీహరికోటలో ఉన్న సతీష్ ధావన్ అంతరిక్ష ప్రయోగకేంద్రం నుండి 2013, సెప్టెంబరు 23 న ఉదయం 11.51 గంటలకు ప్రయోగించారు. ఉపగ్రహాన్ని నిర్దేశితకక్ష్యలో ప్రవేశపెట్టుటకు పట్టిన సమయం 1200 సెకన్లు. ఓషన్ శాట్-2 ఉపగ్రహంతో పాటు ఆరు యురోపియన్ నానో ఉపగ్రహాలను కూడా కక్ష్యలో ప్రవేశపెట్టారు. ప్రయోగ సమయంలో ఓషన్ శాట్-2 ఉపగ్రహం బరువు 960కిలోలు. మిగిలిన ఆరు నానో ఉపగ్రహాల మొత్తం బరువు 20 కిలోలు. అందులో 4 ఉపగ్రహాల బరువు, ఒక్కొకటి ఒక కిలో కాగా, మిలిన రెండు ఉపగ్రహాలు ఒక్కొక్క దాని బరువు 8 కిలోలు. ఓషన్ శాట్-2 ఉపగ్రహాన్ని 720 కిలోమీటర్ల ఎత్తులో సూర్యానువర్తన కక్ష్యలో (sun-synchronous orbit (SSO) లో ప్రవేశపెట్టారు.